Na temelju članka 14. Zakona o proračunu (Narodne novine broj 87/08, 136/12, 15/15) i članka 31. Statuta Općine Konavle ("Službeni glasnik Općine Konavle" broj 7/21 – pročišćeni tekst,) Općinsko vijeće Općine Konavle, na 3. sjednici održanoj 5. studenoga 2021.g., donijelo je

**ODLUKU**

**o drugim izmjenama Odluke o izvršavanju Proračuna**

**Općine Konavle za 2021. godinu**

Članak 1.

U Odluci o izvršavanju Proračuna Općine Konavle za 2021. godinu ("Službeni glasnik Općine Konavle" broj 13/20, 7/21, dalje u tekstu: Odluka) članak 40. mijenja se i glasi:

„Općina se može dugoročno zadužiti uzimanjem kredita na tržištu novca i kapitala, samo za investiciju koja se financira iz općinskog proračuna i koju potvrdi Općinsko vijeće. Općina će se u 2021. godini dugoročno zadužiti do ukupnog iznosa **8.400.000,00 kn**, koji su iskazani u Računu zaduživanja / financiranja Proračuna za 2021. godinu, i to za potrebe financiranja projekata:

- Izgradnja zajedničkog vatrogasnog doma i spremišta – Vatrogasni dom Gruda **(K207307)** do 6.600.000,00 kn s time da se u 2021. planira povlačenje 5.000.000,00 kn, a u 2022. godini 1.600.000,00 kn,

- FLOOD & FIRE, Prevencija od poplava i požara, Program Interreg IPA CBC Croatia-BIH-Montenegro **(K207308)** do 1.800.000,00 kn (nabava vatrogasnog vozila i opreme), planira se povlačenje u 2022.

**Zaduživanje** potvrđuje Općinsko vijeće uz prethodnu suglasnost Vlade Republike Hrvatske, a na prijedlog ministra financija.

Ugovor o zaduživanju sklapa Općinski načelnik, na osnovi donesenog Proračuna, uz suglasnost Vlade, a na prijedlog ministra financija.

Općina je obvezna izvijestiti Ministarstvo financija o sklopljenom ugovoru u roku od 8 dana od dana sklapanja.

Općina Konavle obvezna je izvještavati Ministarstvo financija unutar proračunske godine, tromjesečno do 10. u mjesecu za prethodno izvještajno razdoblje o otplati zajma za koji je dobio suglasnost nadležnog tijela.

Očekivani iznos ukupnog kreditnog duga Općine na kraju 2021. godine iznosi 25.000.000,00 kn kuna (glavnica i kamate).

Općina Konavle, te tvrtke i ustanove kojima je Općina osnivač, mogu sklopiti ugovor o javno privatnom partnerstvu na temelju provedenog natječaja uz uvjet da godišnji iznos svih naknada na temelju javno privatnog partnerstva ne prelazi 25% izvornih prihoda proračuna Općine Konavle iz prethodne proračunske godine.

Članak 2.

Članak 43.stavak 7. mijenja se i glasi:

Očekivani iznos ukupnog duga za kreditna zaduženja Općine i za dana jamstva na kraju proračunske 2021. iznosi do 29.500.000,00 kn.

Članak 3.

Sredstva za otplatu kredita (glavnica s pripadajućom kamatom i naknadama) po predmetnom kreditnom zaduženju osigurati će se u proračunu Općine Konavle za 2021. odnosno za 2022. s projekcijama za 2023. i 2024., te proračunom za slijedeća proračunska razdoblja sukladno otplatnom planu do konačne otplate.

Članak 4.

Ova Odluka stupa na snagu osmoga dana od dana objave u „Službenom glasniku Općine Konavle".

KLASA:021-05/21-02/26

URBROJ:2117/02-05-21-2

Cavtat,5. studenoga 2021.g.

 Predsjednik Općinskog vijeća

 Ivo Simović, v.r.